[{"text_idx": "#000003", "text": "Kael ar programmou\u0300 \u2013 han\u0303v"}, {"text_idx": "#000004", "text": "Devezh etrebroadel ar radioiou\u0300 eo an 13 a viz C\u2019hwevrer. War Radio Kerne ha Radio Naoned e lidomp ar radioiou\u0300 en un heuliadenn abadennou\u0300, diellou\u0300 ha krouidigezhiou\u0300 nevez. Istor ar radioiou\u0300 kevredigezhel, Radio Chiapas, Radio ar C\u2019hap, 20 vloaz Radio Kerne hag ar radio e Bro Naoned, setu 5 abadenn a ro enor d\u2019ar son ha d\u2019ar gwagennou\u0300."}, {"text_idx": "#000007", "text": "Kalzig a radioiou\u0300 kevredigezhel a zo pe a zo bet e Naoned ! Ha n\u2019eo ket bet gortozet krouadur Radio Naoned evit skignan\u0303 brezhoneg war gwagennou\u0300 ke\u0302r Anna Vreizh.\nYves Averty \u2018neus bet tro da labourat e radioiou\u0300 morlaer koulz hag e radioiou\u0300 kevredigezhel hag a zo bev c\u2019hoazh an deiz a hiziv. Kontan\u0303 a ra deomp e avan\u0303turiou\u0300 e Radio Libre 44, CFM 94.8, Turbulence FM, PRUN, Radio Atlantique, Radio Sud Loire, Jet FM hag Alternantes FM.\nKlevet e vo ivez Bleuenn Raynaudon-Kerzhero ha Hoel Mahe\u0301. Int a splujo en o en\u0303vorennou\u0300 don p\u2019o doa lusket abadenn Kazh-Gwenn e fin ar bloavezhiou\u0300 1990. Bugale skol Diwan Naoned e oant pa oa bet sevenet un heuliad abadennou\u0300 war Jet FM, asambles gant o c\u2019helenner Jerald Ar Go."}, {"text_idx": "#000008", "text": "Un abadenn lusket gant Marianne Vaidie."}, {"text_idx": "#000010", "text": "Ur veaj e istor ar radiou\u0300 libr !\nFabienne Lavigne ha Jean Moalig o deus kemeret perzh e avan\u0303tur Cap Fm staliet e Treboul ha koman\u0303set da skignan\u0303 e 1983."}, {"text_idx": "#000012", "text": "Un abadenn ispisial enrollet e Acteal er Chiapas gant Kadvael ha Jos, daou vreizhat aet da veajin\u0303 du-hont.\nEn darempred emaint gant ar gevredigezh ESPERANZA CHIAPAS, lan\u0303set nevez \u2018zo ganti ar raktres da sevel ur radio kumuniezhel e yezh Tzotzil : RADIO ABEJAS. Emaoc\u2019h o vont da glevet an abadenn gentan\u0303 savet ganti e brezhoneg. Kaoz a vo dreist-holl deus lazhadeg Acteal, c\u2019hoarvezhet 18 vloaz \u2018zo, d\u2019an 22 a viz Kerzu 1997.\nE eil lodenn an abadenn e vo klevet Ce\u0301line Soun deus ar gevredigezh LA OBRA staliet e Douarnenez hag a labour ivez e Ixcan er Guatemala. Anavezout a ra mat Acteal ha stad an traou\u0300 du-hont. Savet eo bet an abadenn gant Brieg Moal."}]